Puolan radion sinfoniaorkesteri

| Puolan radion sinfoniaorkesteri Narodowa Orkiestra Symfoniczna Polskiego Radia NOSPR |
| --- | --- |


Tiedot
Toiminnassa:  1935–
Tyylilaji:  taidemusiikki
Kotipaikka:  Katowice (Sleesian voivodikunta), Puola (NOSPR:n rakennus: plac Wojciecha Kilara 1, 40-202 Katowice)
Jäsenet:  Marin Alsop, ylikapellimestari (20xx–)  
Muut nimet:  1935–1939 ja 1945–1947 Puolan radion sinforniaorkesteri (Orkiestra Symfoniczna Polskiego Radia); 1947–1999 Puolan radion suuri sinforniaorkesteri (Wielka Orkiestra Symfoniczna Polskiego Radia, WOSPR), tosin 1968–1993 virallisesti Puolan radion ja television suuri sinforniaorkesteri (WOSPRiTV); 1999– Puolan kansallinen radion sinfoniaorkesteri (NOSPR)
Levy-yhtiö:  useita, mm. Decca, EMI, Phillips, Naxos
Aiheesta muualla
Kotisivut
Infobox OKVirheellinen NIMI-arvo: 
Puolan radion sinfoniaorkesteri (puol. Narodowa Orkiestra Symfoniczna Polskiego Radia, lyh. NOSPR, suom. 'Kansallinen Puolan radion sinfoniaorkesteri') on Puolan radion orkesteri, ja kansallinen musiikki-instituutio. Sen kotikaupunki on Katowice. NOSPR on Varsovan filharmonisen orkesterin ohella Puolan korkeatasoisimpia ja kookkaimpia orkestereita.
Orkesteri sai alkunsa Varsovassa vuonna 1935 nimellä Puolan radion sinforniaorkesteri (puol. Orkiestra Symfoniczna Polskiego Radia). Orkesterin perustaja ja ensimmäinen johtaja (1935–1939) toiseen maailmansotaan saakka oli Grzegorz Fitelberg. Ensikonsertti oli 2. lokakuuta 1935 ja siitä lähtien orkesteri on ollut mukana Puolan radion toiminnassa. Maaliskuussa 1945 orkesteri elvytettiin Katowicessa Witold Rowickin johdolla. Grzegorz Fitelberg palasi ulkomailta 1947 ja johti orkesteria seuraavina vuosina. Nimeksi tuli Puolan radion suuri sinforniaorkesteri (puol. Wielka Orkiestra Symfoniczna Polskiego Radia, WOSPR) jolla nimellä se jatkoi vuoteen 1999 saakka, joskin vuosina 1968–1993 virallisessa nimessä oli mukana myös televisio (WOSPRiTV). Vuodesta 1999 orkesterin virallisena nimenä on ollut Kansallinen Puolan radion sinfoniaorkesteri (NOSPR).
Fitelbergin kuoleman (1953) jälkeen orkesteria johti 15 vuoden ajan Jan Krenz. Häntä seurasivat kapellimestareina tai musiikillisina johtajina Bohdan Wodiczko (1968–1969), Kazimierz Kord (1969–1973), Tadeusz Strugała (1975–1976), Jerzy Maksymiuk (1976–77), Stanisław Wisłocki (1978–1981), Włodzimierz Ormicki, Henryk Czyż, Antoni Wit (1983–2000). Joanna Wnuk-Nazarowa (2000–2018), Gabriel Chmura (2001–2007), Jacek Kaspszyk (2009–20xx), Alexander Liebreich (2012–2019) ja Marin Alsop.
Vuosien saatossa orkesterin kansainvälinen maine on kasvanut ja NOSPR on tehnyt yhteistyötä tunnettujen suuruuksien kanssa, mukaan luettuna Leonard Bernstein, Martha Argerich, Plácido Domingo ja Arthur Rubinstein. Orkesteri on kantaesittänyt muun muassa Witold Lutosławskin, Wojciech Kilarin, Henryk Mikołaj Góreckin ja Krzysztof Pendereckin sävellyksiä. Orkesteri on korkeatasoinen, ja se on levyttänyt yli 190 nimikettä puolalaisille ja kansainvälisille levymerkeille (kuten Decca, EMI, Phillips, Naxos). Monet orkesterin konserteista lähetetään medici.tv:ssä.
Orkesterin konserttien pitopaikkana on yleensä NOSPR:n konserttitalo, joka valmistui vuonna 2014. Talon punatiilinen julkisivu heijastelee kaivoskaupungin arkkitehtuurin perinteitä. Musiikkitalon arkkitehtina oli Tomasz Konior. Pääsali on 1800-paikkainen ja lukeutuu Keski-Euroopan suurimpiin konserttisaleihin. Konserttitalon akustiikan on suunnitellut Nagata Acoustics (Yasuhisa Toyota, Marc Quiquerez ja Motoo Komoda). Salin akustiikkaa pidetään korkeatasoisena. Suuret urut on valmistanut slovakialainen Anton Škrabl ja niitä kuultiin ensimmäisen kerran tammikuussa 2023.
Puolan radion sinfoniaorkesterin rakennuksen etuoven puoleista (läntistä) julkisivua.
Puolan radion sinfoniaorkesterin rakennus lännestä katsoen.
Sama rakennus idästä nähtynä.
NOSPR:n rakennuksen suuri konserttisali.